open-index/open-wikipedia-markdown huggingface dataset:
โดเบอร์แมนอินฟินิตี้

**โดเบอร์แมนอินฟินิตี้** (ญี่ปุ่น: ドーベルマン・インフィニティ, อังกฤษ: **DOBERMAN INFINITY** หรือรู้จักกันในชื่อ D.I (ดีไอ) เป็นวงฮิปฮอปสัญชาติญี่ปุ่น มีสมาชิก 5 คน ประกอบด้วย คุโบะ-ซี, จีเอส, พี-โจ, สเวย์, และคาซุกิ บริหารโดยสังกัดแอลดีเอชเจแปน และเซ็นสัญญากับค่ายเพลงแอลดีเอชเรคคอร์ดส

## ประวัติ
### โดเบอร์แมนอิงค์: 2000-2014
ในปี 2000 สมาชิก 3 คนของ "เวสต์เฮด" (West Head) คุโบะ-ซี, จีเอส และพี-โจ ได้ก่อตั้งวง "โดเบอร์แมนอิงค์" (Doberman Inc) กับโทโมเก็นและแม็บ ผ่านผู้ผลิตแทร็กเพลงแบชโลจิก (BACHLOGIC) ในปี 2002 วงได้เริ่มต้นเป็นวงอิสระด้วยอัลบั้ม "Dobermann"

ในปี 2004 วงได้เซ็นสัญญากับค่ายวิกเตอร์เอนเตอร์เทนเมนต์ และทำอัลบั้มเปิดตัวอย่างเป็นทางการด้วยมินิอัลบั้ม "Conversation Piece" ในปี 2006 แม็บถอนตัว วงยังคงทำกิจกรรมต่อไปโดยสมาชิก 4 คน

ในปี 2008 วงได้เข้าเครือกับแอลดีเอชและได้เริ่มการจัดการโดยบริษัท  เมื่อ 17 ตุลาคม 2013 โทโมเก็นออกจากวง 

### โดเบอร์แมนอินฟินิตี้: 2014-ปัจจุบัน
เมื่อวันที่ 17 มิถุนายน 2014 มีการประกาศว่าคาซุกิ เป็นผู้เข้ารอบสุดท้ายในการประกวด "โวคอลแบทเทิลออดิชั่น 4" (Vocal Battle Audition 4) จะเข้าร่วมวงซึ่งจะเปลี่ยนชื่อเป็น "โดเบอร์แมนอินฟินิตี้" (DOBERMAN INFINITY)  ใน 1 สัปดาห์ต่อมา วันที่ 24 มิถุนายน วงได้ประกาศเพิ่มสเวย์  และเป็นการกลับมาของวง  วงได้ย้ายเข้าค่ายทอยส์แฟคทอรี่

ในปี 2017 วงได้ย้ายเข้าค่ายเพลงของแอลดีเอชที่เป็นเจ้าของแอลดีเอชเรคคอร์ดส

## สมาชิก
### สมาชิกปัจจุบัน

### อดีตสมาชิก

## ผลงาน
การจัดอันดับสูงสุดในการจัดอันดับรายสัปดาห์ของออริก้อน 

### ซิงเกิล

#### ซิงเกิลดิจิทัล

### อัลบั้ม
#### สตูดิโออัลบั้ม

#### อัลบั้มรวมเพลง

#### มินิอัลบั้ม

#### มินิอัลบั้มดิจิทัล

#### อัลบั้มการแสดงสดดิจิทัล

### ดีวีดี
#### การแสดงสด

### การทำงานร่วมกัน (รวมผลงานเดี่ยว)

### หนังสือภาพ

## การแสดงสด
### ฐานะวงหลัก

### ฐานะวงเข้าร่วม

## ผลงานการแสดง
### มิวสิกวิดีโอ

## อ้างอิง

## แหล่งข้อมูลอื่น
*DOBERMAN INFINITY
*We are D.I -DOBERMAN INFINITY OFFICIAL FAN CLUB-
*
*

**ทวิตเตอร์**
*
*KUBO-C ที่เอกซ์ (ทวิตเตอร์)
*GS DOBERMAN INFINITY ที่เอกซ์ (ทวิตเตอร์)
*P-CHO_official ที่เอกซ์ (ทวิตเตอร์)
*SWAY TOKYO ที่เอกซ์ (ทวิตเตอร์)
*KAZUKI ที่เอกซ์ (ทวิตเตอร์)

**อินสตาแกรม**
*
*
*
*
*
*

หมวดหมู่:แอลดีเอช
หมวดหมู่:บอยแบนด์ญี่ปุ่น
หมวดหมู่:ก่อตั้งในประเทศญี่ปุ่นในปี พ.ศ. 2557
หมวดหมู่:กลุ่มดนตรีที่ก่อตั้งในปี พ.ศ. 2557
รัฐนันท์ จรรยาจิรวงศ์

**รัฐนันท์ จรรยาจิรวงศ์** (เกิด 6 สิงหาคม พ.ศ. 2527) เป็นนักแสดงชาย พิธีกร และดีเจชาวไทย มีชื่อเสียงจากการรับบทเป็น คิม ในซีรีส์ไดอารีตุ๊ดซีส์ เดอะซีรีส์ (2559)

## ประวัติ
รัฐนันท์ จรรยาจิรวงศ์ มีชื่อเล่นว่า เต๋อ หรือ เทอรี่ เกิดเมื่อวันที่ 6 สิงหาคม พ.ศ. 2527 จบการศึกษาระดับประถมศึกษาและมัธยมศึกษาตอนต้นจากโรงเรียนเซนต์ดอมินิก ก่อนที่ช่วงมัธยมศึกษาตอนปลายจะเดินทางไปเป็นนักเรียนแลกเปลี่ยนที่ประเทศอิตาลี เมื่อกลับมาประเทศไทยเขาจบการศึกษาระดับปริญญาตรีจากคณะนิเทศศาสตร์ มหาวิทยาลัยอัสสัมชัญ ในสาขาโฆษณา

## เส้นทางเข้าสู่วงการบันเทิง
รัฐนันท์เริ่มต้นเส้นทางในวงการก่อนเรียนจบมหาวิทยาลัยจากการเป็นเอ็มซีหรือพิธีกรตามงานอีเว้นท์ต่าง ๆ ก่อนจะได้เป็นจีเจทางช่องจีสแควร์ ในช่วงปี 2549-2555 และทีเจทางช่องทรูไลฟ์ทีวี ช่วงปี 2555-2557 ระหว่างนั้นเขาก็ได้รับการชักชวนให้เข้าสังกัดโมเดลลิ่งแห่งหนึ่ง และได้มีผลงานภาพยนตร์เรื่องแรกคือเรื่อง IS AM ARE : A reason to live for” เหตุผล(ต่อ)ลมหายใจ ในปี 2556 โดยรับบทเป็น ป้อง ก่อนจะมาโด่งดังจากการรับบท คิม ในซีรีส์เรื่อง ไดอารีตุ๊ดซีส์ เดอะซีรีส์ เมื่อปี 2559

## ผลงาน
### ซีรีส์

### ละครโทรทัศน์

### ภาพยนตร์

## อ้างอิง

หมวดหมู่:นักแสดงชายชาวไทย
หมวดหมู่:นักแสดงชาวไทย
หมวดหมู่:พิธีกรชาวไทย
หมวดหมู่:ดีเจชาวไทย
หมวดหมู่:บุคคลจากคณะนิเทศศาสตร์ มหาวิทยาลัยอัสสัมชัญ
หมวดหมู่:บุคคลจากโรงเรียนเซนต์ดอมินิก
เวลารัฐคติ

**เวลารัฐคติ** (civil time) เป็นระบบเวลาที่ใช้กันทั่วไปในชีวิตประจำวัน โดยกำหนดให้เที่ยงวันซึ่งดวงอาทิตย์เฉลี่ยผ่านเส้นเมริเดียนท้องฟ้าเป็นจุดกึ่งกลาง และให้เวลาเที่ยงคืนก่อนหน้านั้นครึ่งวันเป็นจุด 0 นาฬิกา และเป็นจุดแบ่งวัน

เวลาเที่ยงวันซึ่งหมายถึงเวลาที่ดวงอาทิตย์อยู่บนเส้นเมริเดียนท้องฟ้าพอดีนั้นต่างกันไปตามลองจิจูดบนโลก ดังนั้นจึงเป็นเวลามาตรฐานที่แตกต่างกันไปในแต่ละภูมิภาค โดยทั่วไปจะยึดตาม เวลามาตรฐานที่กำหนดโดยทางราชการที่สถานที่นั่นตั้งอยู่ นอกจากนี้ ในพื้นที่ที่มีการใช้เวลาออมแสง เวลาจะเร็วขึ้นหนึ่งชั่วโมงในช่วงเวลาออมแสง เวลามาตรฐานใช้เป็นเวลาท้องถิ่นที่แสดงบนนาฬิกา (นาฬิกาแบบ 12 ชั่วโมง)

เวลารัฐคติได้เริ่มถูกนำมาใช้ในทางดาราศาสตร์ตั้งแต่วันที่ 1 มกราคม 1925 ก่อนหน้านั้นจนถึงปี 1925 ทางดาราศาสตร์ใช้ เวลาที่เรียกว่า **เวลาเชิงดาราศาสตร์** (astronomical time) ซึ่งก่อตั้งโดยปโตเลมี เวลาเชิงดาราศาสตร์ในที่นี้เป็นระบบเวลาที่มีเวลาเที่ยงวัน (เวลา 12.00 น. ในเวลารัฐคติ) เป็นจุดแบ่งวัน เหตุผลก็คือการสังเกตการณ์ทางดาราศาสตร์ส่วนใหญ่ดำเนินการในเวลากลางคืน ดังนั้นควรหลีกเลี่ยงปัญหาในการเปลี่ยนวันที่ระหว่างการสังเกตการณ์ อย่างไรก็ตาม ตามข้อตกลงของสหรัฐอเมริกา อังกฤษ และฝรั่งเศส ดาราศาสตร์ก็เริ่มใช้เวลาร่วมกันโดยเริ่มตั้งแต่วันที่ 1 มกราคม 1925 โดยมีเที่ยงคืน (0 นาฬิกา) เป็นจุดเริ่มต้นของวัน อย่างไรก็ตาม ค่าวันจูเลียนยังคงถูกกำหนดให้เริ่มต้นที่เวลาเที่ยงวัน

## อ้างอิง

หมวดหมู่:เวลาทางดาราศาสตร์
หมวดหมู่:มาตราเวลา
กบฏกลุ่มวากเนอร์

ในวันที่ 23 มิถุนายน พ.ศ. 2566 กลุ่มวากเนอร์ซึ่งเป็นกลุ่มกำลังกึ่งทหารของรัสเซียที่เคยเป็นพันธมิตรใกล้ชิดกับรัฐบาลรัสเซียภายใต้ประธานาธิบดีวลาดีมีร์ ปูติน  ได้ก่อกบฏต่อต้านกองทัพรัสเซีย การกบฏเกิดขึ้นหลังจากความตึงเครียดที่เพิ่มขึ้นระหว่างเยฟเกนี ปรีโกจีน ผู้นำกลุ่มวากเนอร์ และกระทรวงกลาโหมรัสเซีย

ปรีโกจีนกล่าวหาว่ากระทรวงกลาโหมรัสเซียว่าเปิดฉากโจมตีกองกำลังของเขา และสัญญาว่าจะล้างแค้นผู้นำกระทรวงกลาโหม นอกจากนี้ เขายังกล่าวโทษ เซียร์เกย์ ชอยกู รัฐมนตรีว่าการกระทรวงกลาโหมว่าสร้างเหตุผลเท็จสำหรับการรุกรานยูเครนของรัสเซีย และเขายังตำหนิชอยกูสำหรับความล้มเหลวในสนามรบของรัสเซียและการเสียชีวิต พร้อมทั้งระบุว่าสงครามของรัสเซียในยูเครนมีเป้าหมายเพื่อประโยชน์ของชนชั้นสูง หน่วยความมั่นคงกลางได้ดำเนินคดีอาญากับเขาฐาน "ยุยงให้เกิดการจลาจลด้วยอาวุธ" ขณะที่การปราศรัยทางโทรทัศน์ในวันที่ 24 มิถุนายน ปูตินเรียกการกระทำของวากเนอร์ว่าเป็นกบฏและสาบานว่าจะปราบปรามการกบฏ

กองกำลังของปรีโกจีนอ้างว่าได้ยึดเมืองรอสตอฟ-นา-โดนู ซึ่งเป็นศูนย์กลางด้านลอจิสติกส์ที่สำคัญซึ่งมีสำนักงานใหญ่ทางทหารที่สำคัญ และมีรายงานว่ารุกคืบไปยังเมืองโวโรเนจและจากนั้นไปยังเมืองลีเปตสค์ โดยตั้งใจจะไปถึงกรุงมอสโก หลังจากทำข้อตกลงกับอาเลียกซันดร์ ลูกาแชนกา ประธานาธิบดีเบลารุส ปรีโกจีนตกลงที่จะยุติ และเริ่มถอนกำลังออกจากเมืองรอสตอฟ-นา-โดนูในเวลา 23.00 น. (GMT+3)

มีทหารรัสเซียอย่างน้อย 13 นายถูกสังหารระหว่างการก่อกบฏ ขณะที่ทหารรับจ้างวากเนอร์ 30 นายและทหารรัสเซียที่แปรพักตร์ 2 นายถูกสังหารขณะสู้รบในฝ่ายของวากเนอร์

## หมายเหตุ


## อ้างอิง

หมวดหมู่:การเมืองรัสเซีย
หมวดหมู่:การรุกรานยูเครนโดยรัสเซีย
หมวดหมู่:กบฏในประเทศรัสเซีย
หมวดหมู่:ความพยายามรัฐประหาร
วันดาวอังคาร

**วันดาวอังคาร** (sol, Mars sol, Martian day) คือเวลา 1 วันบนดาวอังคาร โดยเมื่อเทียบโดยใช้หน่วยเวลาของโลกแล้ว เวลา 1 วันบนดาวอังคารเฉลี่ยอยู่ที่ 24 ชั่วโมง 39 นาที 35.244 วินาที

เวลา 1 ปีบนดาวอังคารคือ 668 Sol วันดาวอังคาร เช่นเดียวกับโลก มีฤดูกาลต่าง ๆ เช่น วันวสันตวิษุวัต เวลาพระอาทิตย์ตกดินก็มีการเปลี่ยนแปลงไปตามช่วงปี

ชื่อเรียกว่า sol นั้นมาจากคำภาษาละติน แปลว่าดวงอาทิตย์ ถูกใช้ตั้งแต่ในปี 1976 ระหว่างโครงการไวกิงสำรวจดาวอังคารของ NASA

นอกจากนี้แล้วยังมีการสร้างคำว่า yestersol, tosol เพื่อแทนคำว่าเมื่อวานและวันนี้บนดาวอังคาร โดยแทนคำว่า day ทีใช้สำหรับวันบนโลกด้วย sol สำหรับคำที่หมายถึงวันพรุ่งนี้ของดาวอังคารมีใช้อยู่หลายคำ ได้แก่ nextsol, morrowsol, solmorrow เป็นต้น

## อ้างอิง

หมวดหมู่:หน่วยเวลา
หมวดหมู่:เวลาทางดาราศาสตร์
โรงพยาบาลนวเวช

: *ระวังสับสนกับ [[โรงพยาบาลนนทเวช]] [[อำเภอเมืองนนทบุรี]] [[จังหวัดนนทบุรี]]*

**โรงพยาบาลนวเวช** เป็นโรงพยาบาลเอกชนภายใต้การดำเนินงานของบริษัท นวเวช อินเตอร์เนชั่นแนล จำกัด (มหาชน) ซึ่งเปลี่ยนแปลงสถานภาพมาจากบริษัท เคพีเอ็น เฮลท์แคร์ จำกัด เมื่อวันที่ 8 กรกฎาคม พ.ศ. 2558 มีสัดส่วนผู้ถือหุ้น ได้แก่ นายณพ ณรงค์เดช ร้อยละ 51 สหยูเนี่ยน ร้อยละ 27 และเครือสหพัฒน์ ร้อยละ 18 จัดตั้งอยู่บนเนื้อที่ 8.5 ไร่ ตั้งอยู่เลขที่ 9 ถนนรัชดา-รามอินทรา แขวงนวลจันทร์ เขตบึงกุ่ม กรุงเทพมหานคร เปิดให้บริการตั้งแต่วันที่ 14 มีนาคม พ.ศ. 2564

โรงพยาบาลนวเวช มีจำนวนเตียงรองรับ 152 เตียง มี 19 ศูนย์การรักษา ประกอบด้วย ศูนย์บริการผู้ป่วยฉุกเฉินและอุบัติเหตุ ศูนย์สุขภาพผู้หญิง ศูนย์สุขภาพเด็ก ศูนย์กล้ามเนื้อกระดูกและข้อ ศูนย์อายุรกรรม  ศูนย์ตรวจสุขภาพ ศูนย์โรคหัวใจและทรวงอก ศูนย์โรคระบบสมอง ศูนย์ตา ศูนย์หู คอ จมูก ศูนย์ทันตกรรม ศูนย์สุขภาพผิว ศูนย์ศัลยกรรม ศูนย์ระบบทางเดินอาหาร ศูนย์เมตาเวิร์ส (มะเร็งและโรคเลือด) ศูนย์ไตเทียม ศูนย์เวชศาสตร์ฟื้นฟู ศูนย์ส่งเสริมสุขภาพจิต และแผนกกัญชาทางการแพทย์

## อ้างอิง

นวเวช
หมวดหมู่:สิ่งก่อสร้างในเขตบึงกุ่ม
หมวดหมู่:สิ่งก่อสร้างตั้งแต่ พ.ศ. 2564
หมวดหมู่:องค์การในเขตบึงกุ่ม
สวนยูเมโนชิมะ

**สวนยูเมโนชิมะ** () เป็นสวนกีฬาตั้งอยู่บนเกาะยูเมโนชิมะ เขตโคโต กรุงโตเกียว ตั้งชื่อตามเกาะยูเมโนชิมะ ที่พัฒนามาจากพื้นที่บ่อทิ้งขยะในช่วง ค.ศ. 1957 ถึง ค.ศ. 1967 

สวนยูเมโนชิมะเป็นสถานที่จัดการแข่งขันยิงธนูในมหกรรมกีฬาโอลิมปิกฤดูร้อน 2020

## อ้างอิง


หมวดหมู่:เขตโคโต
หมวดหมู่:สวนสาธารณะในประเทศญี่ปุ่น
เวลาอะตอมระหว่างประเทศ

[thumb|300px|right|[นาฬิกาอะตอมซีเซียมที่ถูกใช้เพื่อสอบเทียบเวลาอะตอมระหว่างประเทศตั้งแต่ปี 1984 ถึงปี 1993 ตั้งแสดงอยู่ที่พิพิธภัณฑ์ธรรมชาติและวิทยาศาสตร์แห่งชาติ]]
**เวลาอะตอมระหว่างประเทศ** (, อักษรย่อ: **TAI**, ) คือเวลาบนนาฬิกาอะตอมที่ถูกกำหนด จัดการ และใช้งานในระดับนานาชาติในปัจจุบัน

ในระบบหน่วยวัดระหว่างประเทศ (SI) ได้นิยามว่า "วินาที คือระยะเวลา  เท่าของคาบการแผ่รังสี ที่สอดคล้องกับ การเปลี่ยนสถานะระหว่างระดับไฮเปอร์ไฟน์สองระดับของ สถานะพื้นของอะตอมซีเซียม-133”

## ภาพรวม
เวลาอะตอมระหว่างประเทศ (TAI) คือค่าเฉลี่ยของเวลาที่รักษาไว้โดยนาฬิกาอะตอมประมาณ 300 เรือน ซึ่งรวมถึงนาฬิกาอะตอมซีเซียม จำนวนมากที่ตั้งอยู่ในกว่า 50 ประเทศทั่วโลก ดำเนินการและบริหารจัดการโดยสำนักงานชั่งตวงวัดระหว่างประเทศ (BIPM)

นิยามเวลาของ TAI นั้นได้รับการสอบเทียบโดยการเปรียบเทียบนาฬิกาอะตอมที่เข้าร่วมเป็นระยะของ เพื่อรักษาความเที่ยงตรงสูงสุด การสอบเทียบนี้ใช้ในงานที่ต้องการความแม่นยำระดับนาโนวินาที สัญญาณเวลาของคลื่นวิทยุที่ปล่อยออกมาจากดาวเทียม GPS ถูกใช้อย่างกว้างขวางในฐานะแหล่งเวลาแบบเวลาจริงที่สนับสนุนโดย TAI

จุดเริ่มต้นของ TAI คือ 00:00:00 น. วันที่ 1 มกราคม พ.ศ. 2501 (UT2) = 00:00:00 น. วันที่ 1 มกราคม พ.ศ. 2501 อย่างไรก็ตาม ในปี พ.ศ. 2519 พบว่า TAI เร็วกว่าค่า SI วินาทีที่กำหนดไว้ จึงได้รับการแก้ไขในปี พ.ศ. 2520 เมื่อคิดย้อนไปจึงไม่ได้สอดคล้องกับเวลาเริ่มต้นนั้นแล้ว

## อ้างอิง

หมวดหมู่:มาตราเวลา
TAI

**TAI** อาจหมายถึง
* ไท
* เวลาอะตอมระหว่างประเทศ (temps atomique international)
* ท่าอากาศยานนานาชาติตาอีซ (Taiz International Airport)
* Trifluoromethylaminoindane
สมการเวลา

[thumb|300x300px| ภาพประกอบสมการเวลา (ฉบับภาษาฝรั่งเศส) แกนนอนคือวันที่ เส้นสีแดงคือสมการเวลา สีน้ำเงินคือส่วนประกอบที่เกิดจากการที่[วงโคจรเป็นวงรี และสีเขียวคือส่วนประกอบที่เกิดจากการที่แกนหมุนของโลกเอียงเทียบกับระนาบวงโคจร]]
[thumb| [แอนาเล็มมาแสดงตำแหน่งของดวงอาทิตย์ในตอนเที่ยงที่ละติจูด 45°N (แต่ละจุดเว้นช่วงเวลา 6 วัน เส้นสีน้ำเงินคือพิกัดจุดจอมฟ้า) สาเหตุที่เอียงไปทางซ้ายเล็กน้อยก็เพราะว่าจุดใกล้ดวงอาทิตย์ที่สุดและจุดเหมายันอยู่ห่างกันเล็กน้อย]]
**สมการเวลา** (equation of time) คือความแตกต่างในการเคลื่อนที่ระหว่างเวลาสุริยคติเฉลี่ย ซึ่งพิจารณาโดยสมมุติว่าการดวงอาทิตย์เคลื่อนที่ด้วยความเร็วคงที่บนทรงกลมท้องฟ้า กับเวลาสุริยคติปรากฏ ซึ่งพิจารณาดวงอาทิตย์ตามที่ปรากฏจริงบนท้องฟ้า

ค่าในสมการเวลาในแต่ละวันในช่วงปีได้รับการเรียบเรียงจากการสังเกตการณ์ทางดาราศาสตร์ และได้รับการจดบันทึกไว้ในกาลานุกรมและปฏิทินดาราศาสตร์

## ภาพรวม
สมการเวลาคือความแตกต่างระหว่างไรต์แอสเซนชันของดวงอาทิตย์ปรากฏและดวงอาทิตย์เฉลี่ย ซึ่งแปรเปลี่ยนไปเป็นคาบในหนึ่งปี โดยความต่างนั้นจะแค่ไม่เกิน 17 นาที

การที่สมการเวลาเปลี่ยนแปลงไปนั้นแสดงให้เห็นว่าการเปลี่ยนแปลงไรต์แอสเซนชันของดวงอาทิตย์ปรากฏในรอบปีนั้นไม่คงที่ โดยมีปัจจัยสองประการดังต่อไปนี้
* เนื่องจากโลกโคจรรอบดวงอาทิตย์เป็นวงรี ทำให้ความเร็วเชิงมุมของการโคจรเปลี่ยนไปตามฤดูกาล
* เส้นศูนย์สูตรของโลกเอียงทำมุมกับวงโคจรรอบดวงอาทิตย์ของโลก 23°27' (นั่นคือเมื่อมองจากโลก สุริยวิถีเอียงไปจากเส้นศูนย์สูตรท้องฟ้า) ดังนั้น แม้ว่าดวงอาทิตย์จะเคลื่อนไปตามสุริยวิถีด้วยความเร็วคงที่ (อัตราการเพิ่มขึ้นของลองจิจูดสุริยวิถีคงที่) อัตราการเพิ่มขึ้นของไรต์แอสเซนชันก็จะเปลี่ยนแปลงไปตามฤดูกาล

นี่เป็นปรากฏการณ์เดียวกับที่เห็นเส้นทางเดินของดาวเทียมกึ่งจอมฟ้ามีลักษณะเหมือนกับรูปเลขแปดเมื่อมองจากพื้นโลก

## อ่านเพิ่ม
* นาฬิกาแดด
* แอนาเล็มมา

## อ้างอิง

หมวดหมู่:การรักษาเวลา
หมวดหมู่:เวลาทางดาราศาสตร์
การกดขี่ข่มเหงกลุ่มคนรักร่วมเพศในนาซีเยอรมนี

ก่อนปี 1933 กฎหมายว่าด้วยเรื่องรักร่วมเพศถือเป็นการกระทำที่ผิดกฎหมายอาญา มาตรา 175 อย่างไรก็ตาม กฎหมายไม่ได้ถูกบังคับใช้ในทางปฏิบัติ เป็นไปตามการรวมกลุ่มของเกย์ตามเมืองใหญ่ของประเทศเยอรมนี หลังจากการยึดอำนาจในปี 1933, ขบวนการเรียกร้องกลุ่มคนหลากหลายทางเพศ ทั้งสื่อสิ่งพิมพ์, องค์กร, สาธารณะชนถูกจำกัดลง หลังจากการล้มล้างอำนาจของเริห์มในปี 1934 มีการกวาดล้างครั้งใหญ่ต่อคนรักร่วมเพศโดยรัฐตำรวจ ต่อมาในปี 1935 มีการแก้ไขกฎหมายอาญา มาตรา 175 ให้มีบทลงโทษหนักขึ้น และให้อำนาจในการกวาดล้างรักร่วมเพศ ส่งผลให้มีการจับกุมและดำเนินคดีเพิ่มขึ้นอย่างมโหฬาร การกวาดล้างถึงจุดสูงสุดในช่วงหลายปีก่อนสงครามโลกครั้งที่สอง และขยายออกไปยังพื้นที่ที่เยอรมนียึดครอง รวมถึงออสเตรีย, ดินแดนเช็ก, และอาลซัส-ลอแรน

ระบอบการปกครองนาซีถือว่าหนึ่งในเป้าหมายการกำจัดรักร่วมเพศในเยอรมนีให้หมดไป ผู้ชายถูกจับกุมหลังจากการประณาม การบุกค้นของตำรวจ และการเปิดเผยข้อมูลระหว่างการสอบสอนคู่รักร่วมเพศ ผู้ที่ถูกจับกุมถูกสันนิษฐานว่ามีความผิด และถูกสอบสวนและทรมานอย่างหนักเพื่อให้การรับสารภาพ ระหว่างปี 1933 ถึง 1945 มีผู้ชายประมาณ 100,000 คนถูกจับในข้อหารักร่วมเพศ ประมาณ 50,000 คนในจำนวนนี้ถูกตัดสินโดยศาลพลเรือน โดย 6,400 ถึง 7,000 คน และอีกจำนวนหนึ่งไม่ทราบจำนวนโดยศาลชำนัญพิเศษ อัตราการเสียชีวิตของผู้ต้องขังเหล่านี้อยู่ที่ประมาณร้อยละ 60 ซึ่งเป็นอัตราที่สูงกว่าผู้ต้องขังกลุ่มอื่น ผู้ชายจำนวนน้อยถูกตัดสินประหารชีวิตหรือถูกสังหารที่ค่ายการุณยฆาตนาซี การกดขี่ข่มเหงรักร่วมเพศของนาซีเยอรมนีถือเป็นเหตุการณ์ที่รุนแรงที่สุดในประวัติศาสตร์อันยาวนานของการเลือกปฏิบัติและความรุนแรงที่มีเป้าหมายเป็นชนกลุ่มน้อยทางเพศ

หลังสงคราม ในตอนแรกรักร่วมเพศไม่ถูกนับว่าเป็นเหยื่อของลัทธินาซี เพราะการรักร่วมเพศยังคงเป็นเรื่องผิดกฎหมายในรัฐสืบเนื่องของนาซีเยอรมนี เหยื่อไม่กี่รายออกมาพูดคุยถึงประสบการณ์จากการกดขี่ข่มเหงได้รับความสนใจจากสาธารณชนในวงกว้างขึ้นในช่วงการเคลื่อนไหวเพื่อปลดปล่อยชาวเกย์ในทศวรรษที่ 1960 และสามเหลี่ยมชมพูถูกนำมาใช้ใหม่ในฐานะสัญลักษณ์ของผู้มีความหลากหลายทางเพศ

## อ้างอิง

## หนังสืออ่านเพิ่มเติม

* 
* 
* 
* 
* 
* 
* 
* 
* 
* 
* 
* 
* 
* 

## แหล่งข้อมูลสื่อ

* 
* 
* 
* 
* 
* 
* 
* 
* 
* 

หมวดหมู่:ประวัติศาสตร์เกย์
หมวดหมู่:พุทธทศวรรษที่ 2510 ในเยอรมนี
หมวดหมู่:รัฐอาชญากรรม
อายากะ ตำนานเกาะพิศวง

***อายากะ ตำนานเกาะพิศวง*** () เป็นซีรีส์อนิเมะโทรทัศน์ออริจินอลญี่ปุ่น สร้างสรรค์และเขียนบทโดย GoRA ผลิตแอนิเมชันโดยสตูดิโอบล็องและอำนวยการผลิตโดยคิงเร็กคอดส์ กำกับโดยโนบูโยชิ นางายามะ แต่งดนตรีประกอบโดยคานะ ชิบูเอะ กำกับเสียงโดยเรียว ทานากะที่บิตกรูฟโพรโมชัน  ออกแบบตัวละครต้นฉบับโดยเรดจูซ และดัดแปลงแบบตัวละครสำหรับแอนิเมชันโดยมิซากิ คาเนโกะ ออกอากาศวันที่ 2 กรกฎาคม ถึง 17 กันยายน พ.ศ. 2566 ทางช่องโตเกียวเอ็มเอ็กซ์และบีเอส11 เพลงเปิดชื่อเพลงว่า "AYAKASHI" ร้องโดยวงแองเจลา ส่วนเพลงปิดชื่อเพลงว่า "Flashback ร้องโดยซาจิ  เมเดียลิงก์ได้ลิขสิทธิ์เผยแพร่ซีรีส์ในภูมิภาคเอเชีย-แปซิฟิก ครันชีโรลได้ลิขสิทธิ์เผยแพร่ซีรีส์ในภูมิภาคอื่น

## เรื่องย่อ
ยานางิ ยูกิโตะเป็นเด็กกำพร้าผู้มีพื้นเพมาจากเกาะอายากะ หมู่เกาะที่ประกอบด้วยเกาะ 7 เกาะซึ่งมีสิ่งมีชีวิตลึกลับที่เรียกว่า "มิทามะ" และลือกันว่ามีมังกรอาศัยอยู่ แต่หลังจากยูกิโตะจากไปโตเกียวหลังการเสียชีวิตของพ่อ วันหนึ่งยูกิโตะได้พบกับศิษย์ของพ่อซึ่งเป็นคนแปลกประหลาดและเป็นเพื่อนสมัยเด็กชื่อว่าซากาวะ จินกิ หลังจากนั้นจินกิจึงพายูกิโตะกลับไปที่เกาะอายากะบ้านเกิด ที่นั่นยูกิโตะได้พบกับลูกศิษย์อีก 2 คนของพ่อ

## ตัวละคร

;
:

;
:

;
:

;
:

;
:

;
:

;
:

;
:

;
:

;
:

## ดูเพิ่ม
* *[[K (อนิเมะ)|K]]*  — อีกหนึ่งซีรีส์อนิเมะโทรทัศน์ที่สร้างสรรค์โดย GoRA

## อ้างอิง

## แหล่งข้อมูลอื่น
* เว็บไซต์ทางการของอนิเมะ 
* อนิเมะ ''อายากะ ตำนานเกาะพิศวง'' ที่อนิ-วัน ไทยแลนด์
* อนิเมะ ''อายากะ ตำนานเกาะพิศวง'' ที่อนิ-วัน เอเชีย
* 

หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:เมเดียลิงก์
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:มังงะของสำนักพิมพ์อิจิจินชะ
จอร์จ อีเลียต

**แมรี แอน อีแวนส์** (; 22 พฤศจิกายน ค.ศ. 1819 – 22 ธันวาคม ค.ศ. 1880) หรือรู้จักในชื่อ **แมรี แอนน์** (Mary Anne) หรือ **แมเรียน** (Marian) เป็นที่รู้จักในนามปากกาว่า **จอร์จ อีเลียต** () เป็นนักประพันธ์ กวี นักข่าว นักแปลชาวอังกฤษ และเป็นหนึ่งในนักเขียนชั้นนำของยุควิกตอเรีย เธอเขียนนวนิยายเจ็ดเรื่องคือ *Adam Bede* (1859), *The Mill on the Floss* (1860), *Silas Marner* (1861), *Romola* (1862–63), *Felix Holt, the Radical* (1866), *Middlemarch* (1871–72) และ *Daniel Deronda* (1876) 

เธอมาจากพื้นที่ชนบทของอังกฤษเช่นเดียวกับชาลส์ ดิกคินส์และทอมัส ฮาร์ดี ผลงานส่วนใหญ่ของเธอจึงมีเรื่องราวอยู่ในชนบท ผลงานของเธอเป็นที่รู้จักในด้านสัจนิยม การหยั่งรู้เชิงจิตวิทยา ความผูกผันต่อสถานที่และการพรรณนารายละเอียดของชนบท

## อ้างอิง

หมวดหมู่:นักปรัชญาการเมือง
หมวดหมู่:นักเขียนเรื่องสั้นชาวอังกฤษ
หมวดหมู่:นักปรัชญาชาวอังกฤษ
หมวดหมู่:ชาวอังกฤษเชื้อสายเวลส์
หมวดหมู่:เสียชีวิตจากโรคไต
หมวดหมู่:ศิษย์เก่าจากมหาวิทยาลัยลอนดอน
หมวดหมู่:นักเขียนความเรียงในศตวรรษที่ 19
หมวดหมู่:นักปรัชญาในคริสต์ศตวรรษที่ 19
หมวดหมู่:บุคคลที่เสียชีวิตในปี พ.ศ. 2423
หมวดหมู่:บุคคลที่เกิดในปี พ.ศ. 2362
ฟุตบอลชิงแชมป์แห่งชาติยุโรป 2024 รอบคัดเลือก กลุ่มไอ

**กลุ่ม ไอ** ของ ฟุตบอลชิงแชมป์แห่งชาติยุโรป 2024 รอบคัดเลือก เป็นหนึ่งในสิบกลุ่มที่จะใช้ตัดสินหาทีมที่ผ่านเข้ารอบสำหรับ ฟุตบอลชิงแชมป์แห่งชาติยุโรป 2024 รอบสุดท้ายในประเทศเยอรมนี. กลุ่ม ไอ ประกอบไปด้วยหกทีม: อันดอร์รา, เบลารุส, อิสราเอล, คอซอวอ, โรมาเนีย และ สวิตเซอร์แลนด์. แต่ละทีมจะลงเล่นพบกับทีมอื่นในรูปแบบเหย้าและเยือนในหนึ่ง รูปแบบพบกันหมด.

สองทีมที่ดีที่สุดจะได้ผ่านเข้ารอบโดยตรงสำหรับรอบสุดท้าย. การมีส่วนร่วมของ รอบคัดเลือกเพลย์ออฟ จะใช้ตัดสินขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2022–23.

## ตารางคะแนน

## แมตช์
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 10 ตุลาคม ค.ศ. 2022, หนึ่งวันหลังจากการจับสลาก. เวลาต่างๆ คือ CET/CEST, เป็นไปตามรายชื่อโดยยูฟ่า (เวลาท้องถิ่น, ถ้าแตกต่าง, ระบุไว้ในวงเล็บ).

----

----

----

----

----

----

----

----

----

----

----

## ผู้ทำประตู

## หมายเหตุ

## อ้างอิง

## แหล่งข้อมูลอื่น
*UEFA Euro 2024, UEFA.com
*European Qualifiers, UEFA.com

กลุ่ม ไอ
HST

**HST** อาจหมายถึง
* กล้องโทรทรรศน์อวกาศฮับเบิล (Hubble Space Telescope)
* กล้องโทรทรรศน์อวกาศเฮอร์เชล (Herschel Space Telescope)
* การขนส่งเมืองเฮลซิงกิ (Helsingfors stads trafikverk)
* แฮร์รี เอส. ทรูแมน (Harry S. Truman)
* ฮันเตอร์ เอส. ทอมป์สัน (Hunter S. Thompson)
* เวลามาตรฐานฮาวาย (Hawaii Standard Time) = UTC-10
ฮูกุมกานุนปาฮัง

**ฮูกุมกานุนปาฮัง** ( ) มีอีกชื่อว่า *กานุนปาฮัง* () หรือ *อุนดัง-อุนดังปาฮัง* () เป็นกอนูนหรือประมวลกฎหมายของรัฐสุลต่านปะหังเก่า ซึ่งประกอบด้วยบทบัญญัติสำคัญที่ยืนยันความเป็นเอกของ*[[อาดัต]]*มลายู ในขณะเดียวกันก็รองรับและผสานเข้ากับกฎหมายอิสลาม ประมวลกฎหมายมีต้นแบบมาจาก*[[อุนดัง-อุนดังเมอลากา]]*กับ*[[อุนดัง-อุนดังเลาต์เมอลากา]]* และรวบรวมขึ้นในรัชสมัยอับดุล ฆอฟูร์ มูฮียุดดีน ชะฮ์ สุลต่านแห่งรัฐปะหังองค์ที่ 12 สิ่งนี้ถือเป็นหนึ่งในประชุมคำวินิจฉัยกฎหมายที่เก่าแก่ที่สุดเท่าที่มีการรวบรวมในโลกมลายู

ในอดีต มีการใช้งานกฎหมายปะหังที่ยะโฮร์ หลังการรวมรัฐระหว่างปะหังกับยะโฮร์ใน ค.ศ. 1623 และมีอิทธิพลอย่างมีนัยยะสำคัญต่อการประกาศใช้กฎหมายที่รัฐเปรัก และบรูไน ใน ค.ศ. 2012 *ฮูกุมกานุนปาฮัง* ได้รับการบรรจุลงในรายการมรดกแห่งชาติของมาเลเซีย ภายใต้หมวดวัตถุมรดกที่จับต้องได้

## ดูเพิ่ม
*อุนดัง-อุนดังเลาต์เมอลากา
*อุนดัง-อุนดังเมอลากา

## อ้างอิง

## บรรณานุกรม
*
*
*
*
*

หมวดหมู่:ประมวลกฎหมาย
หมวดหมู่:วรรณกรรมภาษามลายู
หมวดหมู่:เอกสารตัวเขียนอักษรยาวี
หมวดหมู่:ชะรีอะฮ์ในประเทศมาเลเซีย
เวลาเฉลี่ยท้องถิ่น

[thumb|right|310px|กราฟแสดง[สมการเวลา แกนตั้งคือค่าความต่างระหว่างเวลาสุริยคติปรากฏ (เวลาบนนาฬิกาแดด) กับเวลาเฉลี่ยท้องถิ่น (แสดงด้วยนาฬิกามาตรฐาน) แกนนอนคือเวลาแต่ละวันในรอบปี]]
**เวลาเฉลี่ยท้องถิ่น** (local mean time) เป็นระบบเวลาแบบหนึ่งที่มีพื้นฐานจากเวลาสุริยคติซึ่งขึ้นกับตำแหน่งหรือลองจิจูดของพื้นที่ โดยกำหนดให้มีระยะห่างคงที่ตลอด

เวลาเฉลี่ยของท้องถิ่นถูกนำมาใช้ก่อนที่จะมีการกำหนดเขตเวลาขึ้นในต้นศตวรรษที่ 19 มันถูกนำไปใช้ในด้านดาราศาสตร์และการเดินเรือ

เวลาสุริยะเฉลี่ยที่จุดและลองจิจูดอ้างอิง (เส้นเมอริเดียนอ้างอิง) บนพื้นโลกเรียกว่า เวลาสากล

## การใช้งานในอดีต
เวลาเฉลี่ยท้องถิ่นเริ่มใช้แทนเวลาสุริยคติท้องถิ่นและเวลานาฬิกาแดดในช่วงต้นศตวรรษที่ 19 และเริ่มใช้มาจนกระทั่งเวลามาตรฐานถูกนำมาใช้ในแต่ละประเทศ แต่ละเมืองจะกำหนดเวลาเฉลี่ยในท้องถิ่นตามเส้นเมริเดียน ที่ผ่าน ส่งผลให้เวลาต่างกัน 4 นาทีสำหรับทุกองศาของลองจิจูด เรื่องนี้กลายเป็นปัญหาขึ้นมาในช่วงกลางศตวรรษที่ 19 หลังจากที่รถไฟจำเป็นต้องปรับเวลาให้ตรงกันในแต่ละสถานี และผู้คนจำเป็นต้องตั้งนาฬิกา (หรือนาฬิกาของโบสถ์) ให้ตรงกับตารางเวลา

## เวลามาตรฐาน
เวลามาตรฐาน หมายถึง เวลาที่ใช้ร่วมกันเป็นมาตรฐานเดียวกันภายในพื้นที่หนึ่ง ๆ โดยปกติจะถูกกำหนดให้หักลบจากเวลามาตรฐานกรีนิช หรือใช้เวลาเฉลี่ยท้องถิ่นของเมืองศูนย์กลางของภูมิภาค ความแตกต่างระหว่างเวลาเฉลี่ยท้องถิ่นกับเวลาสุริยคติท้องถิ่นเรียกว่า สมการเวลา

## ดูเพิ่ม
* วัน
* เขตเวลา

## อ้างอิง

หมวดหมู่:มาตราเวลา
1693 แฮร์ตสปรอง

thumb|right|แฮร์ตสปรอง
**1693 แฮร์ตสปรอง** (1693 Hertzsprung) เป็นดาวเคราะห์น้อยที่อยู่ในแถบดาวเคราะห์น้อย ถูกค้นพบในโจฮันเนสเบิร์ก ประเทศแอฟริกาใต้ โดยนักดาราศาสตร์ชาวดัตช์ เฮ็นดริก ฟัน เค็นต์

ดาวเคราะห์น้อยดวงนี้ตั้งชื่อตามนักดาราศาสตร์ชาวเดนมาร์ก ไอนาร์ แฮร์ตสปรอง ซึ่งเป็นที่รู้จักในฐานะที่เป็นผู้นำเสนอแผนภาพของแฮร์ตสปรอง–รัสเซิล

## อ้างอิง

หมวดหมู่:ดาวเคราะห์น้อยในแถบดาวเคราะห์น้อยหลัก
ซูร์เลอปงดาวีญง

**"ซูร์เลอปงดาวีญง"** (, ; ) เป็นเพลงภาษาฝรั่งเศสเกี่ยวกับการเต้นรำที่แสดงบนปงดาวีญง (ชื่อทางการคือปงแซ็ง-เบเนแซ) ที่สืบต้นตอได้ถึงคริสต์ศตวรรษที่ 15
อันที่จริง การเต้นรำเกิดขึ้นที่ใต้สะพาน ไม่ใช่บนสะพาน ( ไม่ใช่ *sur*)

## เนื้อร้อง

### ร้องประสานเสียง

*Sur le Pont d'Avignon*
*L'on y danse, l'on y danse*
*Sur le Pont d'Avignon*
*L'on y danse tous en rond.*
 
On the bridge in Avignon
They are dancing there, They are dancing there

On the bridge in Avignon
They all dance in circles there

### บทแรก
*Les beaux messieurs font comme ça*
*Et puis encore comme ça.*

The fine gentlemen go like this *(โค้งคำนับ)* And then again like this.

### บทที่สอง
*Les belles dames font comme ça*
*Et puis encore comme ça.*

The beautiful ladies go like this *(ถอนสายบัว)*
And then again like that.

### บทที่สาม
*Les filles font comme ça*
*Et puis encore comme ça.*

The young girls go like this *(คำนับ)*
And then like that.

### บทที่สี่
*Les musiciens font comme ça*
*Et puis encore comme ça.*

The musicians go like this *(ทั้งหมดโค้งคำนับแก่ผู้หญิง)*
And then like that.

## อ้างอิง

## แหล่งข้อมูลอื่น
*

หมวดหมู่:อาวีญง
หมวดหมู่:เพลงพื้นบ้านฝรั่งเศส
หมวดหมู่:เพลงภาษาฝรั่งเศส
หมวดหมู่:เพลงที่ไม่ทราบปีแต่ง
หมวดหมู่:การเต้นรำพื้นเมืองยุโรป
หมวดหมู่:การเต้นรำแบบกลุ่ม
หมวดหมู่:เพลงเกี่ยวกับการเต้นรำ
หมวดหมู่:เพลงเกี่ยวกับนคร
หมวดหมู่:เพลงเกี่ยวกับประเทศฝรั่งเศส
เดมิเซ็กชวล

**เดมิเซ็กชวลลิตี** () หรือ **เดมิเซ็กชวล** () เป็นรสนิยมทางเพศในบุคคลที่ไม่มีประสบการณ์การดึงดูดทางเพศในชนิดปฐมภูมิ– อันเป็นชนิดของการดึงดูดที่อาศัยลักษณะที่สังเกตเห็นได้ทันที เช่น รูปร่างหน้าตาหรือกลิ่น และประสบได้ทันทีหลังจากพบครั้งแรก บุคคลที่เป็นเดมิเซ็กชวลสามารถมีประสบการณ์การดูดทางเพศเฉพาะในชนิดทุติยภูมิ – อันเป็นชนิดของการดึงดูดที่เกิดขึ้นหลังจากการพัฒนาความผูกพันทางอารมณ์  ระยะเวลาที่บุคคลที่เป็นเดมิเซ็กชวลจำเป็นต้องรู้จักบุคคลอื่นก่อนที่จะพัฒนาเป็นการดึงดูดทางเพศต่อบุคคลอื่นนั้นแตกต่างกันไปในแต่ละคน โดยทั่วไปแล้วเดมิเซ็กชวลจัดอยู่ในสเปกตรัมของเอเซ็กชวล 

## ดูเพิ่ม
* แพนเซ็กชวล
* เอเซ็กชวล
* ฟิกโตเซ็กชวล

## อ้างอิง

หมวดหมู่:เพศวิถีของมนุษย์
หมวดหมู่:เอเซ็กชวล
ความเปราะบางของกลุ่มเยาวชนแอลจีบีที

**ความเปราะบางของกลุ่มเยาวชนผู้มีความหลากหลายทางเพศ** เป็นอัตราที่เพิ่มมากขึ้นช่องโหว่ทางสังคมในกลุ่มเยาวชนอย่างเลสเบียน, เกย์, รักร่วมสองเพศ, และกะเทย (แอลจีบีที) เมื่อเปรียบกับกลุ่มรักต่างเพศ เนื่องจากอัตราช่องโหว่ที่เพิ่มขึ้นนี้ จึงมีความแตกต่างกันอย่างเห็นได้ชัดในความเสี่ยงทางกายภาพและจิตใจเกี่ยวเนื่องกับปฏิสัมพันธ์ทางสังคมของเยาวชนแอลจีบีทีเมื่อเทียบกับปฏิสัมพันธ์ทางสังคมของเยาวชนรักต่างเพศ เยาวชนกลุ่มแอลจีบีทีต่างประสบกับปัญหาเพิ่มมากขึ้น ทั้งการใช้ความรุนแรงและการระราน เนื่องด้วยจากรสนิยมทางเพศ, การระบุอัตลักษณ์, และการขาดพลังขับเคลื่อนทางสังคมต่อกลุ่มเยาวชนผู้มีความหลากหลายทางเพศ

เยาวชนผู้มีความหลากหลายทางเพศต้องเผชิญกับความเครียดหลายอย่างที่ส่งผลต่อสุขภาพจิต เนื่องจากแนวโน้มของสังคมในการเลือกปฏิบัติต่อรสนิยมและอัตลักษณ์ทางเพศที่ไม่ใช่รักต่างเพศ กลุ่มคนผู้มีความหลากหลายทางเพศจึงมีแนวโน้มที่จะเผชิญกับความผิดปกติทางจิตมากขึ้นถึง 3 เท่า อย่างอาการกลัวอย่างต่อเนื่องที่จะไม่ได้รับการยอมรับหลังจากรสนิยมทางเพศ ซึ่งสามารถนำไปสู่โรควิตกกังวล, โรคซึมเศร้า, พีทีเอสดี, ความคิดกระทำอัตวินิตบาตกรรม, หรือการใช้สารเสพติด พันธมิตรเพื่อการเจ็บปวดทางจิตใจแห่งชาติ (NAMI) ระบุว่า วัยรุ่นผู้มีความหลากหลายทางเพศ "มีแนวโน้มที่จะมีอาการซึมเศร้ามากกว่าเพื่อนต่างเพศถึง 6 เท่า เนื่องจากกลุ่มวัยรุ่นเพิ่งเริ่มหาวิธีที่จะออกไปหาเพื่อน ครอบครัว และผู้ร่วมงานในขณะที่ยังเติบโตเป็นผู้ใหญ่

จากการสำรวจพบว่าร้อยละ 10 ของนักเรียนแอลจีบีทีถูกข่มขู่ด้วยอาวุธจากทรัพย์สินของโรงเรียน ร้อยละ 34 ถูกรังแกที่โรงเรียน ร้อยละ 28 ถูกรังแกทางอิเล็กทรอนิกส์ และร้อยละ 18 มีประสบการณ์ความรุนแรงจากการออกหาคู่ทางร่างกาย อีกร้อยละ 18 ถูกบังคับให้มีเพศสัมพันธ์ในบางจังหวะ ผลสำรวจชี้ให้เห็นถึงความเปราะบางของนักเรียนแอลจีบีที อย่างไรก็ตาม นักเรียนประมาณ 514,000 คนที่รวมอยู่ในแบบสำรวจไม่แน่ใจใน "อัตลักษณ์ทางเพศ" ของตัวเอง จากข้อมูลของศูนย์ควบคุมโรคติดต่อสหรัฐ มีสองสิ่งที่โรงเรียนสามารถทำได้เพื่อช่วยให้โรงเรียนกลายเป็นสถานที่สบายใจสำหรับเด็กทุกคน และวิธีเหล่านั้นคือ: ส่งเสริมความเคารพซึ่งกันและกันต่อเด็กทุกคน ไม่ว่าจะเป็นคนเชื้อชาติใด หรือรสนิยมทางเพศ และห้ามการระราน การคุกคาม หรือความรุนแรง จากนั้นระบุ "สถานที่ปลอดภัย" ในโรงเรียนสำหรับนักเรียน เช่น สถานปรึกษาหรือห้องเรียนที่กำหนดเพื่อการปรึกษา ซึ่งนักเรียนในชุมชนกลุ่มผู้มีความหลากหลายทางเพศสามารถรับการสนับสนุนและรู้สึกปลอดภัย และตรวจสอบให้แน่ใจว่าหลักสูตรสุขภาพและเพศศึกษาเป็นปัจจุบันเกี่ยวกับชุมชนผู้มีความหลากหลายทางเพศ ประกอบด้วยข้อมูลการป้องกันเอชไอวี โรคติดต่อทางเพศสัมพันธ์ และการตั้งครรภ์ที่เกี่ยวข้องต่อนักเรียน

## อ้างอิง

หมวดหมู่:เยาวชนกลุ่มผู้มีความหลาดหลายทางเพศ
หมวดหมู่:กลุ่มบุคคลที่มีความหลากหลายทางเพศกับสังคม
เขตรอยเลื่อนชายฝั่งตะวันตกของจังหวัดอาโอโมริ

**เขตรอยเลื่อนชายฝั่งตะวันตกของจังหวัดอาโอโมริ** () เป็นแนวเขตรอยเลื่อนมีพลังอยู่บริเวณทางใต้ของคาบสมุทรสึงารุ ในจังหวัดอาโอโมริ รอยเลื่อนตั้งขนานกับเมืองอาโอโมริมีอ่าวอาโอโมริอยู่ทางทิศตะวันออกและมีเทือกเขาสึงารุอยู่ทางทิศตะวันตก รอยเลื่อนทอดตัวจากทางเหนือและตะวันตกเฉียงเหนือไปยังทิศตะวันออกเฉียงใต้ผ่านเมืองอาโอโมริ และทอดยาวไปทางใต้สู่ภูเขาฮักโกดะ เขตรอยเลื่อนนี้ประกอบด้วยรอยเลื่อนสามรอยได้แก่ รอยเลื่อนอ่าวอาโอโมริ รอยเลื่อนโนงิวะ และรอยเลื่อนยูนาอิ กลไกลของรอยเลื่อนเป็นรอยเลื่อนย้อน

## แผ่นดินไหว
ยังไม่ปรากฏแผ่นดินไหวใหญ่ที่บันทึกได้โดยตรงจากเขตรอยเลื่อนนี้ในประวัติศาสตร์ แต่กระนั้นก็มีประวัติการเกิดแผ่นดินไหวรุนแรงในพื้นที่ แต่ก็เป็นไปได้ว่าแผ่นดินไหวอาจเกิดจากรอยเลื่อนอื่น ๆ บนคาบสมุทร ไม่ใช่เขตรอยเลื่อนชายฝั่งตะวันตกของจังหวัดอาโอโมริเสมอไป

มีการประเมินว่าเขตรอยเลื่อนนี้สามารถก่อให้เกิดแผ่นดินไหวขนาด 7.3 ซึ่งมีโอกาสเกิดแผ่นดินไหวร้อยละ 5–10 ใน 300 ปีข้างหน้า

## โอกาสการเกิดแผ่นดินไหว

## อ้างอิง

หมวดหมู่:รอยเลื่อนไหวสะเทือนในประเทศญี่ปุ่น
ชายหลังค่อม

"**ชายหลังค่อม**" () เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน *[[นิตยสารสแตรนด์]]*ในสหราชอาณาจักรในเดือนกรกฎาคม ค.ศ. 1893 และในนิตยสาร*[[ฮาเพอส์วีกลี]]*ในสหรัฐอเมริกาเมื่อวันที่ 8 กรกฎาคม ค.ศ. 1893 เป็นเรื่องสั้นลำดับที่ 8 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น *[[เชอร์ล็อก โฮมส์ ชุด จดหมายเหตุ|เรื่องสั้นเชอร์ล็อก โฮมส์ ชุด จดหมายเหตุ]]*ในฉบับที่ตีพิมพ์ในอังกฤษ และเป็นลำดับที่ 7 จากทั้งหมด 11 เรื่องใน *เรื่องสั้นเชอร์ล็อก โฮมส์ ชุด จดหมายเหตุ* ในฉบับที่ตีพิมพ์ในอเมริกา (เนื่องจากการตัดเรื่อง "ตามพิฆาต" ออกเพราะเนื้อเรื่องมีประเด็น "อื้อฉาว")

ดอยล์จัดอันดับให้ "ชายหลังค่อม" อยู่ในอันดับที่ 15 ในรายการเรื่องสั้นของโฮมส์ 19 เรื่องที่ชื่นชอบ 

## ประวัติการตีพิมพ์
"ชายหลังค่อม" ตีพิมพ์ครั้งแรกในสหราชอาณาจักรใน*[[นิตยสารสแตรนด์]]*เมื่อเดือนกรกฎาคม ค.ศ. 1893 และในสหรัฐอเมริกาในนิตยสาร*[[ฮาเพอส์วีกลี]]* เมื่อวันที่ 8 กรกฎาคม ค.ศ. 1893 และยังตีพิมพ์ใน*นิตยสารสแตรนด์*ฉบับสหรัฐเมื่อเดือนสิงหาคม ค.ศ. 1893   ใน*นิตยสารสแตรนด์*มีภาพวาดประกอบเนื้อเรื่อง 7 ภาพวาดโดยซิดนีย์ พาเก็ต และ 2 ภาพวาดโดย W. H. Hyde ตีพิมพ์ในนิตยสาร*ฮาเพอส์วีกลี* เรื่องสั้นถูกรวมในหนังสือรวมเรื่องสั้น *[[เชอร์ล็อก โฮมส์ ชุด จดหมายเหตุ|เรื่องสั้นเชอร์ล็อก โฮมส์ ชุด จดหมายเหตุ]]* ซีงตีพิมพ์ในเดือนธันวาคม ค.ศ. 1893 ในสหราชอาณาจักร และเดือนกุมภาพันธ์ ค.ศ. 1894 ในสหรัฐอเมริกา

## อ้างอิงและบรรณานุกรม
;อ้างอิง

;บรรณานุกรม
* 
* 
* 

## แหล่งข้อมูลอื่น
*
*
*
* 

หมวดหมู่:เรื่องสั้นเชอร์ล็อก โฮมส์
มอสโกไพรด์

**มอสโกไพรด์** (รัสเซีย: Московский Гей-Прайд) เป็นการเดินขบวนของกลุ่มบุคคลที่มีความหลากหลายทางเพศซึ่งตั้งใจว่าจะจัดขึ้นในเดือนพฤษภาคมเป็นประจำทุกปีนับตั้งแต่ปี 2006 ในมอสโก เมืองหลวงของประเทศรัสเซีย กระนั้น มอสโกไพรด์ถูกสั่งห้ามจัดโดยศาลาว่าการนครมอสโก นำโดยยูรี ลูจคอฟ เป็นประจำเรื่อยมาถึงปี 2010 การเดินขบวนในปี 2006, 2007 และ 2008 ล้วนเผชิญหน้ากับความรุนแรงจากกลุ่มต่อต้านเกย์ ส่วนในปี 2009 รอดมาได้เรื่องจากมีการย้ายสถานที่จัดในนาทีสุดท้าย ผู้จัดมอสโกไพรด์ในทุก ๆ ปี คือนิโกไล อาเลกเซเยฟ และเกย์รัสเซียดอตอาร์ยู ในเดือนมิถุนายน 2012 ศาลของรัสเซียได้ประกาศภายใต้กฎหมายให้ห้ามมีการจัดขบวนพาเรดไพรด์ไปเป็นระยะเวลาหนึ่งร้อยปี ศาลสิทธิมนุษยชนยุโรปได้มีคำสั่งให้การสั่งห้ามเช่นนี้เป็นการละเมิดซึ่งเสรีภาพของการรวมตัวซึ่งอนุสัญญาสิทธิมนุษยชนในยุโรปได้รับประกันไว้

มอสโกไพรด์ครั้งแรกจัดขึ้นในปี 2006 และถูกสั่งห้ามจัดโดยรัฐ หัวหน้าฝ่ายความปลอดภัยของนายกเทศมนตรีนครมอสโก นิโกไล กูลีคอฟ (Nikolai Kulikov) ระบุในการสัมภาษณ์ทางวิทยุว่าเทศกาลเกย์ไพรด์จะถูกสั่งห้ามเนื่องจากมุมมองทางลบของประชาชนรัสเซียต่อพวกรักร่วมเพศ และระบุว่า "[พวกรักร่วมเพศ]ละเมิดสิทธิของพวกเรา เรามีขนบธรรมเนียมของเรา กลุ่มศาสนาจำนวนมากบอกกับเราว่าพวกเขาต่อต้านเกย์ไพรด์" ผู้นำมุฟตีขององค์การปกครองด้านจิตวิญญาณกลางของมุสลิมในรัสเซีย ตัลกัด ตัดจูดดีน สนับสนุนให้มีการก่อความรุนแรงต่อผู้ประท้วงที่จะมาเดินขบวนเกย์ไพรด์ 

## อ้างอิง

หมวดหมู่:สิทธิมนุษยชนในประเทศรัสเซีย
หมวดหมู่:กลุ่มบุคคลที่มีความหลากหลายทางเพศในประเทศรัสเซีย
หมวดหมู่:มอสโก
บาชาบูช

**บาชาบูช** (; , ,  หรือในวรรณกรรมภาษาอังกฤษนิยมสะกดอักษรโรมัน: Bacha posh) เป็นการปฏิบัติในประเทศอัฟกานิสถานและบางส่วนของปากีสถานที่บางครอบครัวที่ไม่มีบุตรชายจะให้ลูกสาวใช้ชีวิตและปฏิบัติตนเป็นผู้ชาย ทำไปเพื่อให้ลูกสาวนั้นสามารถปฏิบัติตนได้อย่างอิสระขึ้นในสังคม เช่น เข้าเรียนในโรงเรียน หรือดูแลลูกสาวคนอื่นของครอบครัวในสาธารณะ

## ที่มา
ธรรมเนียมปฏิบัตินี้มีปรากฏบันทึกไว้อย่างน้อยหนึ่งร้อยปีมาแล้ว เป็นไปได้ว่าธรรมเนียมนี้อาจมีปฏิบัติมาอย่างยาวนานกว่านั้น บาชาบูชอาจเริ่มต้นจากการที่สตรีปลอมตัวเป็นชายเพื่อสู้รบในช่วงเวลาแห่งสงคราม

นักประวัติศาสตร์ Nancy Dupree ระบุกับ *[[The New York Times|เดอะนิวยอร์กไทมส์]]* ว่าเธอเคยเห็นภาพถ่ายที่อายุย้อนไปได้ถึงทศวรรษ 1900 ตอนต้น ในสมัยของฮะบีบุลละฮ์ ข่าน ที่แสดงภาพของสตรีแต่งตัวเป็นชาย พิทักษ์ฮาเร็มของกษัตริย์ เนื่องจากโดยทางการแล้ว ฮาเร็มจะสามารถมีผู้พิทักษ์ได้ ต้องไม่เป็นหญิงและไม่เป็นชาย

## ภาพรวม
ในประเทศอัฟกานิสถาน ความกดดันทางสังคมส่งผลให้ครอบครัวต้องการมีลูกชายเพื่อสืบวงศ์ตระกูลและสืบทอดสมบัติของบิดา หากไม่มีลูกชาย ครอบครัวจะให้ลูกสาวแต่งตัวเป็นชาย บ้างยังมีความเชื่อว่าหากลูกสาวคนหนึ่งแต่งชายเป็นบาชาบูชแล้วจะทำให้โอกาสที่มารดามีลูกคนต่อไปเป็นลูกชายมีมากขึ้น

เด็กหญิงที่ปฏิบัติตามธรรมเนียมบาชาบูชจะแต่งกายด้วยเครื่องแต่งกายลักษณะแบบเพศชาย ตัดผมสั้นเหมือนผู้ชาย และใช้ชื่อที่เป็นผู้ชาย ในครอบครัวจะปฏิบัติต่อบาชาบูชในสถานะก้ำกึ่ง ไม่ใช่ทั้งหญิงและชายเต็มตัว ไม่ต้องเรียนที่จะทำอาหารหรือทำความสะอาดบ้านแบบผู้หญิง เมื่อเด็กหญิงเป็นบาชาบูชแล้ว มักจะมีโอกาสมากกว่าในการเข้าเรียน เดินทางไปมาในสาธารณะโดยอิสระ คุ้มครองพี่สาวน้องสาวของตนในที่สาธารณะในฐานะผู้ชาย เล่นกีฬา และหางาน

สถานะบาชาบูชของเด็กหญิงมักสิ้นสุดลงเมื่อเด็กหญิงเข้าสู่วัยเจริญพันธุ์ ผู้หญิงที่ถูกเลี้ยงดูในวัยเด็กมาให้เป็นบาชาบูชมักจะประสบปัญหาในการเปลี่ยนผ่านชีวิตจากเด็กผู้ชายมาเป็นสตรีซึ่งเต็มไปด้วยข้อจำกัดของสังคมอัฟกัน

อาซีตา ราฟาต (Azita Rafaat) สมาชิกสภานิติบัญญัติของอัฟกานิสถาน ผู้แทนแคว้นบัดกีส ไม่มีลูกชาย และเลี้ยงดูลูกสาวคนหนึ่งของตนให้เป็นบาชาบูช พร้อมระบุว่า "นี่เป็นสิ่งที่ชาวตะวันตกแทบจะจินตนาการไม่ออกด้วยซ้ำ"

## การยอมรับในสังคม
เดิมที บาชาบูชไม่เป็นที่ทราบในสาธารณชนนอกตะวันออกกลาง กระทั่งเรื่องราวเริ่มถูกเผยแพร่ออกมาโดยสื่อต่าง ๆ ไม่มีสถิติแน่ชัดว่ามีที่ครอบครัวที่ปฏิบัติให้ลูกสาวแต่งชายเช่นนี้ เนื่องจากลักษณะโดยธรรมชาติของบาชาบูชเป็นธรรมเนียมลับอยู่แล้ว มีเพียงแค่สมาชิกหลักของครอบครัว มิตรสหายของครอบครัว และเจ้าหน้าที่การศึกษากับการแพทย์ที่จำเป็นเท่านั้นที่จะทราบถึงเพศทางชีววิทยาของบาชาบูชคนหนึ่ง ๆ โดยทั่วไปในสังคม ผู้คนรับรู้และมีความอดกลั้นต่อบาชาบูช แต่กระนั้น บาชาบูชก็ยังถูกล้อเลียนและกลั่นแกล้งหากถูกพบว่าเป็นบาชาบูชจริงเพราะถือเป็นการทำขัดต่อหลักศาสนาอิสลาม เมื่อถูกเปิดเผยแล้ว บาชาบูชอาจถูกสังคมตีตราบาปในลักษณะแอลจีบีทีในสังคมมุสลิม แม้จะไม่ได้ระบุตัวตนเป็นแอลจีบีทีก็ตาม

ในขบวนการสิทธิสตรีอัฟกันนั้นเป็นที่ถกเถียงว่าบาชาบูชเป็นธรรมเนียมซึ่งสร้างพลังแก่ผู้หญิงและช่วยให้พวกเธอสามารถประสบความสำเร็จได้ หรือว่าธรรมเนียมถือว่าทำร้ายผู้หญิง โดยเฉพาะในทางจิตวิทยา ผู้หญิงหลายคนที่ผ่านการเป็นบาชาบูชมาก่อนระบุว่าพวกเธอรู้สึกว่าบาชาบูชเป็นการสร้างพลัง แต่ก็น่าอึดอัด นักเคลื่อนไหวส่วนใหญ่มองว่าปัญหาแท้จริงเบื้องหลังธรรมเนียมบาชาบูชอยู่ที่สิทธิสตรีในสังคมมากกว่าที่ตัวธรรมเนียมบาชาบูชเอง

## อ้างอิง

## แหล่งข้อมูลอื่น
* Women's View on News
ปัญจนันทะ

**ปัญจนันทะ** () หรือ **ปันชูฐากูร** () เป็นเทพบุรุษท้องถิ่นจำพวกครามเทวดา(เทพารักษ์ในศาสนาฮินดู)หรือกุลเทวดา(ผีบรรพบุรุษในศาสนาฮินดู)ของรัฐเบงกอลตะวันตก โดยถูกรวมไว้ในศาสนาฮินดูแบบท้องถิ่น เทพบุรุษองค์ถูกอธิบายตามคติการผสานความเชื่อแบบคติพหุเทวนิยมให้เป็นส่วนหนึ่งของอวตารภาคหนึ่งของพระอิศวรหรือเป็นบุตรของพระอิศวร โดยทั่วไปเจ้าพ่อปัญจนันทะ ได้รับการบูชาเป็นหลักในฐานะผู้พิทักษ์หมู่บ้านและเป็นผู้พิทักษ์เด็ก อย่างไรก็ตามนอกจากนี้ยังได้รับการบูชาในฐานะผู้ให้กำเนิดบุตรและเทพเจ้าแห่งธัญพืชในสังคมฮินดูชาวบังกลาเทศ

## ดูเพิ่ม
* เจ้าแม่พระธรณี
* เจ้าแม่ปฤถวี
* พระแม่คงคา
* เจ้าแม่พระโพสพ
* เจ้าแม่พระเพลิง
* แม่พระพาย

## อ้างอิง

## แหล่งข้อมูลอื่น
* 

หมวดหมู่:ศาสนาฮินดู
หมวดหมู่:เทพารักษ์
หมวดหมู่:เทพเจ้าฮินดูท้องถิ่น
หมวดหมู่:เทวดาในศาสนาฮินดู
ไมโครวินาที

**ไมโครวินาที** (microsecond, สัญลักษณ์: µs) เป็นหน่วยวัดเวลา มีค่าเท่ากับหนึ่งในล้านของวินาที (10 s, 1/1,000,000 s)

คำว่า "ไมโครวินาที" ประกอบขึ้นมาจากคำอุปสรรคเอสไอ "ไมโคร" และ หน่วยฐานเอสไอ "วินาที" สัญลักษณ์ย่อที่ใช้คือ µs

1 ไมโครวินาที เท่ากับ 1000 นาโนวินาที และ  มิลลิวินาที อันดับ 10 และ 10 วินาทีมักจะแสดงเป็นสิบหรือร้อยไมโครวินาที เนื่องจากหน่วย SI ถัดไปมีขนาดใหญ่กว่า 1,000 เท่า

## ดูเพิ่ม
* อันดับของขนาด (เวลา)

หมวดหมู่:หน่วยเวลา
นาโนวินาที

**นาโนวินาที** (nanosecond, สัญลักษณ์: ns) เป็นหน่วยวัดเวลา มีค่าเท่ากับหนึ่งในพันล้านวินาที (10 s,  s) 

คำว่า "นาโนวินาที" ประกอบขึ้นจากคำอุปสรรคเอสไอ "นาโน" และ หน่วยฐานเอสไอ "วินาที" สัญลักษณ์ที่ใช้คือ ns

1 นาโนวินาทีมีค่าเท่ากับ 1,000 พิโกวินาที และ  ไมโครวินาที เนื่องจากหน่วยเอสไอถัดขึ้นไปมีขนาดใหญ่กว่า 1,000 เท่า เวลาตามลำดับ 10 และ 10 วินาทีจึงมักแสดงเป็นสิบหรือร้อยนาโนวินาที

เวลาขนาดนี้มักใช้ในด้าน โทรคมนาคม พัลส์เลเซอร์ และ อุปกรณ์อิเล็กทรอนิกส์

## ประวัติศาสตร์
คำนี้ถูกใช้ครั้งแรกโดยจอร์จ กามอฟ นักฟิสิกส์ชาวรัสเซีย

อ้างอิงจากเอกสารยุคแรกที่รู้จักกันทั่วไป คนแรกที่ใช้คือเกรซ ฮอปเปอร์ เธอยื่นสายไฟยาวประมาณ 1 ฟุต เพื่อแสดงให้เห็นปัญหาขั้นสุดท้ายของการสร้างคอมพิวเตอร์ที่เร็วมาก แสงเดินทางประมาณ 1 ฟุตใน 1 นาโนวินาที (ในสุญญากาศ ในสายทองแดงจะช้ากว่า) ดังนั้นคอมพิวเตอร์ที่สร้างโดยเชื่อมต่อชิ้นส่วนในระยะทางครึ่งหนึ่งนี้ (15 เซนติเมตร) จะใช้เวลาอย่างน้อย 1 นาโนวินาทีในการส่งข้อมูลไปยังชิ้นส่วนเพื่อรับการตอบสนอง ทางแก้ที่พัฒนาขึ้นในช่วงอายุการใช้งานของฮอปเปอร์ได้นำไปสู่วงจรรวม และต่อมาคือโปรเซสเซอร์แบบมัลติคอร์

## ความเร็วของแสง
แสงเดินทางได้ 29.9792458 เซนติเมตรในหนึ่งนาโนวินาทีพอดี เนื่องจากค่านี้ใกล้เคียงฟุต (30.48 เซนติเมตร) มากบางครั้ง 1 นาโนวินาทีจึงเรียกว่า **ฟุตแสง** (light foot) ซึ่งหมายถึงเวลาที่แสงใช้ในการเดินทาง 1 ฟุต เวลาจริงที่แสงใช้ในการเดินทางหนึ่งฟุตคือประมาณ 1.0167033621639674471063578257196 นาโนวินาที

## ดูเพิ่ม
* อันดับของขนาด (เวลา)

## อ้างอิง

หมวดหมู่:หน่วยเวลา
ปราสาทฮาพส์บวร์ค

**ปราสาทฮาพส์บวร์ค** () เป็นป้อมปราการยุคกลางที่ตั้งอยู่ในฮาพส์บวร์ค ประเทศสวิตเซอร์แลนด์ในปัจจุบัน ในรัฐอาร์เกา ใกล้กับแม่น้ำอาเรอ ในช่วงเวลาของการก่อสร้าง สถานที่ตั้งเป็นส่วนหนึ่งของดัชชีแห่งสวาเบีย ปราสาทฮาพส์บวร์คเป็นฐานที่มั่นเดิมของราชวงศ์ฮาพส์บวร์ค ซึ่งกลายเป็นหนึ่งในราชวงศ์ชั้นนำในยุโรป นอกจากนี้ยังได้ขึ้นทะเบียนเป็นมรดกของประเทศสวิตเซอร์แลนด์ที่มีความสำคัญระดับชาติ

## อ้างอิง

หมวดหมู่:ราชวงศ์ฮาพส์บวร์ค
พิโกวินาที

**พิโกวินาที** (picosecond, สัญลักษณ์: ps) เป็นหน่วยวัดเวลา มีค่าเท่ากับหนึ่งในล้านล้านของวินาที (10 s, 1/1,000,000,000,000 s)

คำว่า "พิโกวินาที" ประกอบขึ้นมาจากคำอุปสรรคเอสไอ "พิโก" และ หน่วยฐานเอสไอ "วินาที" สัญลักษณ์ย่อที่ใช้คือ ps

1 พิโกวินาที เท่ากับ 1000 เฟมโตวินาที และ  นาโนวินาที อันดับ 10 และ 10 วินาทีมักจะแสดงเป็นสิบหรือร้อยพิโกวินาที เนื่องจากหน่วย SI ถัดไปมีขนาดใหญ่กว่า 1,000 เท่า

## ดูเพิ่ม
* อันดับของขนาด (เวลา)

หมวดหมู่:หน่วยเวลา
มาร์ค วีนส์

**มาร์ค วีนส์** () เป็นบล็อกเกอร์ วล็อกเกอร์และยูทูบเบอร์ด้านการท่องเที่ยวและอาหารชาวอเมริกัน พิธีกรรายการโทรทัศน์ และเจ้าของร้านอาหารในกรุงเทพฯ ประเทศไทย

## ชีวิตส่วนตัว
วีนส์เกิดที่เมืองฟีนิกซ์ รัฐแอริโซนาในครอบครัวมิชชันนารี เขามีเชื้อสายเยอรมันและจีน เขาอาศัยอยู่กับครอบครัวในฝรั่งเศส สาธารณรัฐประชาธิปไตยคองโก และไนโรบี ประเทศเคนยา

## อ้างอิง

หมวดหมู่:ยูทูบเบอร์ชาวไทย
หมวดหมู่:บุคคลจากมหาวิทยาลัยแอริโซนาสเตต
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายจีน
รายนามบุคคลที่อยู่ในสเปกตรัมเอเซ็กชวล

ต่อไปนี้เป็นรายนามของบุคคลที่มีชื่อเสียงที่มีการยืนยันว่าเป็นบุคคลที่อยู่ในสเปกตรัมของเอเซ็กชวล ซึ่งมีทั้งการที่บุคคลนั้น ๆ เปิดเผยเพศวิถีของตน หรือมีแหล่งข้อมูลที่เชื่อถือได้ จำนวนของบุคคลที่เป็นเอเซ็กชวลที่มีชื่อเสียงมีแนวโน้มที่จะสูงกว่าจำนวนบุคคลที่ปรากฏในรายชื่อนี้หลายเท่า เนื่องจากบุคคลที่มีชื่อเสียงหลายคนปกปิดรสนิยมทางเพศของตน บุคคลที่มีชื่อเสียงที่มีข่าวลือหรือเพียงนึกกันว่าน่าจะเป็นเอเซ็กชวลไม่รวมอยู่ในรายชื่อนี้ 

บุคคลที่อยู่ในสเปกตรัมเอเซ็กชวลคือผู้ที่ขาดการดึงดูดทางเพศกับผู้อื่น มีความสนใจหรือความต้องการกิจกรรมทางเพศต่ำหรือไม่มี สเปกตรัมหมายรวมถึงอัตลักษณ์ย่อย ได้แก่ เกรย์เอเซ็กชวลและเดมิเซ็กชวล บุคคลที่เป็นเอเซ็กชวลอาจมีจำนวนประมาณร้อยละ 1 ของประชากร

หลายคนที่ระบุตนเป็นเอเซ็กชวลก็อาจระบุอัตลักษณ์ตนด้วยคำอื่น ๆ กำกับ อัตลักษณ์อื่น ๆ รวมถึงการระบุสถานะเพศและรสนิยมทางโรแมนติก โดยมักจะรวมลักษณะเหล่านี้ในคำกำกับโดยรวมที่ใช้ระบุตนเอง ในเรื่องแง่โรแมนติกหรือแง่อารมณ์ของรสนิยมทางเพศหรืออัตลักษณ์ทางเพศ ตัวอย่างเช่นเอเซ็กชวลอาจจะระบุตัวเองว่าเป็นเฮเทโรเซ็กชวล, เลสเบียน, เกย์, ไบเซ็กชวล หรือเควียร์ หรือใช้คำต่อไปนี้เพื่อระบุความเชื่อมโยงกับแง่โรแมนติกมากกว่าแง่เพศของรสนิยมทางเพศ:

* เอโรแมนติก การขาดการดึงดูดทางโรแมนติกกับบุคคลอื่นใด ๆ 
* ไบโรแมนติก โดยเทียบกับไบเซ็กชวล
* เฮเทโรโรแมนติก โดยเทียบกับเฮเทโรเซ็กชวล
* โฮโมโรแมนติก โดยเทียบกับโฮโมเซ็กชวล 
* แพนโรแมนติก โดยเทียบกับแพนเซ็กชวล

## รายนาม

## อ้างอิง

หมวดหมู่:เอเซ็กชวล
เขาสามมุข

**เขาสามมุข** เป็นเนินเขาที่มีความสูงประมาณ 45 เมตร อยู่กึ่งกลางระหว่างบ้านอ่างศิลาและหาดบางแสน ในอำเภอเมืองชลบุรี จังหวัดชลบุรี  เชิงเขาเป็นที่ตั้งศาลเจ้าแม่เขาสามมุข เขาสามมุขปรากฏเป็นสัญลักษณ์ในดวงตราประจำจังหวัดชลบุรี 

ชื่อ "สามมุข" ปรากฏในตำนานเล่าว่าในสมัยกรุงศรีอยุธยาตอนปลาย มีหญิงสาวชื่อว่า สาวมุข เป็นหญิงสาวสวยชาวเมืองบางปลาสร้อย ผู้กำพร้าบิดามารดา อาศัยอยู่กับยายที่กระท่อมเชิงเขาสามมุขแห่งนี้ ต่อมาสาวมุขได้พบรักกับแสน บุตรกำนันบ่าย เศรษฐีแห่งบ้านหิน (อ่างศิลา) ทั้งสองต่างสัญญาว่าจะรักกันชั่วนิรันดร แต่ฝ่ายกำนันบ่ายได้กีดกันความรัก สาวมุขจึงได้ตัดสินใจกระโดดหน้าผา ภายหลังชื่อสาวมุขได้เพี้ยนมาเป็น "สามมุข"

ด้านธรณีวิทยา เขาสามมุขเป็นแนวรอยเลื่อนตัวของเปลือกโลกและประกอบด้วยหินรอยเลื่อนชนิดหินบด (cataclasite) มากที่สุดเกือบทั้งเขา

## อ้างอิง

หมวดหมู่:ภูเขาในประเทศไทย
หมวดหมู่:ภูมิศาสตร์ของจังหวัดชลบุรี
หมวดหมู่:อำเภอเมืองชลบุรี
สถานีรถไฟชินโทซุ

**สถานีรถไฟชินโทซุ** () เป็นสถานีรถไฟในเมืองโทซุ จังหวัดซางะ ให้บริการโดยบริษัทรถไฟคีวชู (JR คีวชู) เปิดให้บริการเมื่อวันที่ 12 มีนาคม ค.ศ. 2011 โดยเป็นสถานีเชื่อมต่อระหว่างรถไฟธรรมดาสายหลักนางาซากิและคีวชูชิงกันเซ็ง

รถไฟธรรมดารวมถึงลิมิเต็ด เอ็กซเพรสทุกขบวน และคีวชูชิงกันเซ็งขบวนสึบาเมะและขบวนซากูระจอดที่สถานีนี้ ส่วนขบวนมิซุโฮะซึ่งเป็นขบวนที่เร็วที่สุดไม่จอดที่สถานีนี้

## ชานชาลา

## สถานีถัดไป

หมวดหมู่:สถานีรถไฟในจังหวัดซางะ
หมวดหมู่:สถานีรถไฟของบริษัทรถไฟคีวชู
ล่ามภาษากรีก

"**ล่ามภาษากรีก**" () เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน *[[นิตยสารสแตรนด์]]*ในสหราชอาณาจักรในเดือนกันยายน ค.ศ. 1893 และในนิตยสาร*[[ฮาเพอส์วีกลี]]*ในสหรัฐอเมริกาเมื่อวันที่ 16 กันยายน ค.ศ. 1893 เป็นเรื่องสั้นลำดับที่ 10 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น *[[เชอร์ล็อก โฮมส์ ชุด จดหมายเหตุ|เรื่องสั้นเชอร์ล็อก โฮมส์ ชุด จดหมายเหตุ]]*ในฉบับที่ตีพิมพ์ในอังกฤษ และเป็นลำดับที่ 9 จากทั้งหมด 11 เรื่องใน *เรื่องสั้นเชอร์ล็อก โฮมส์ ชุด จดหมายเหตุ* ในฉบับที่ตีพิมพ์ในอเมริกา (เนื่องจากการตัดเรื่อง "ตามพิฆาต" ออกเพราะเนื้อเรื่องมีประเด็น "อื้อฉาว") เรื่องสั้นเรื่อง "ล่ามภาษากรีก" เป็นเรื่องที่เป็นการเปิดตัวตัวละครไมครอฟต์ โฮมส์ที่เป็นพี่ชายของเชอร์ล็อก โฮมส์ ดอยล์จัดอันดับให้ "ล่ามภาษากรีก" อยู่ในอันดับที่ 17 ในรายการเรื่องสั้นของโฮมส์ 19 เรื่องที่ชื่นชอบ

## ประวัติการตีพิมพ์
"ล่ามภาษากรีก" ตีพิมพ์ครั้งแรกในสหราชอาณาจักรใน*[[นิตยสารสแตรนด์]]*เมื่อเดือนกันยายน ค.ศ. 1893 และในสหรัฐอเมริกาในนิตยสาร*[[ฮาเพอส์วีกลี]]* (ในชื่อเรื่องภาษาอังกฤษว่า "The Greek Interpreter")  เมื่อวันที่ 16 กันยายน ค.ศ. 1893 และยังตีพิมพ์ใน*นิตยสารสแตรนด์*ฉบับสหรัฐเมื่อเดือนตุลาคม ค.ศ. 1893  ใน*นิตยสารสแตรนด์*มีภาพวาดประกอบเนื้อเรื่อง 8 ภาพวาดโดยซิดนีย์ พาเก็ต และ 2 ภาพวาดโดย W. H. Hyde ตีพิมพ์ในนิตยสาร*ฮาเพอส์วีกลี* เรื่องสั้นถูกรวมในหนังสือรวมเรื่องสั้น *[[เชอร์ล็อก โฮมส์ ชุด จดหมายเหตุ|เรื่องสั้นเชอร์ล็อก โฮมส์ ชุด จดหมายเหตุ]]* ซีงตีพิมพ์ในเดือนธันวาคม ค.ศ. 1893 ในสหราชอาณาจักร และเดือนกุมภาพันธ์ ค.ศ. 1894 ในสหรัฐอเมริกา

## อ้างอิงและบรรณานุกรม
;อ้างอิง

;บรรณานุกรม
* 
* 
* 

## แหล่งข้อมูลอื่น
*
*
*

หมวดหมู่:เรื่องสั้นเชอร์ล็อก โฮมส์
คำนำ

thumb| คำนำของบทกวี ''มิลตัน'' โดยวิลเลียม เบลก
**คำนำ** ( หรือ proem) เป็นบทนำหนังสือหรืองานวรรณกรรมต่าง ๆ ที่เขียนโดยผู้เขียนงาน หากเป็นเรียงความเบื้องต้นที่เขียนโดยบุคคลอื่นเรียกว่า *คำนิยม* ซึ่งจะอยู่หน้าก่อนหน้าคำนำของผู้แต่ง คำนำมักจะลงท้ายด้วยคำกล่าวขอบคุณผู้ที่ช่วยเหลือในงานวรรณกรรม

คำนำมักมีเนื้อหาเรื่องราวกล่าวถึงที่มาของหนังสือหรือแนวคิดของหนังสือเล่มนี้ได้รับการพัฒนาอย่างไร อาจตามด้วยการขอบคุณผู้ที่มีส่วนร่วมช่วยเหลือผู้แต่ง

คำนำมักจะมีการเซ็นชื่อกำกับ (และวันที่และสถานที่ที่เขียนมักจะตามหลังลายเซ็นเรียงพิมพ์) ส่วนคำนิยมของบุคคลอื่นจะต้องลงนามเสมอ 

หมวดหมู่:การออกแบบหนังสือ
หมวดหมู่:คำศัพท์หนังสือ
หัวใจทรนง

***หัวใจทรนง*** () เป็นภาพยนตร์แนวตลกบรรยายเพลง พ.ศ. 2546 เขียนบทและกำกับโดยอภิชาติพงศ์ วีระเศรษฐกุล และไมเคิล เชาวนาศัย และนำแสดงโดยไมเคิล เชาวนาศัย ตัวเอกเป็นสายลับคนข้ามเพศของไทยซึ่งต้องปลอมตัวเป็นสาวใช้เพื่อสืบหาข้อมูลตามคำสั่งของรัฐบาลไทย ภาพยนตร์มีแนวคิดและเลียนแบบภาพยนตร์แนวโลดโผน พากย์เสียง และประโลมโลกช่วงทศวรรษ 1970 นำแสดงโดยมิตร ชัยบัญชาและเพชรา เชาวราษฎร์, ภาพยนต์ได้เสนอในเทศกาลภาพยนตร์นานาชาติโตเกียว เมื่อปี ค.ศ. 2003 และได้แสดงในเทศกาลภาพยนตร์เบอร์ลิน, เทศกาลภาพยนตร์นานาชาติร็อตเตอร์ดัม และอีกหลายเทศกาลภาพยนตร์ เป็นภาพยนตร์เกินวิสัย และได้ฉายในเทศกาลภาพยนตร์ชายรักร่วมเพศและหญิงรักร่วมเพศหลายครั้งด้วย

## นักแสดง
* ไมเคิล เชาวนาศัย รับบท ไอรอนพุซซี
* กฤษดา สุโกศล แคลปป์ รับบท คุณชายแทง
* สิริยากร พุกกะเวส รับบท รุ่งราณี
* ธีรวัฒน์ ทองจิตติ รับบท แป๋ว
* ดารุณี กฤตบุญญาลัย รับบท มาดามปอมปาดอย
* กรุง ศรีวิไล รับบท มิสเตอร์เฮนรี
* เจนจิรา พงศ์พัศ รับบท หัวหน้าแม่บ้านสมจินตนา

## การเผยแพร่
มีรายงานว่าภาพยนตร์จะออกในรูปแบบดีวีดีในปี พ.ศ. 2546 โดยจีเอ็มเอ็ม แกรมมี่ ร่วมกับแมงป่อง อย่างไรก็ตาม ดีวีดีไม่มีคำบรรยายภาษาอังกฤษ และคุณภาพค่อนข้างไม่เสถียร

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ไทยที่ออกฉายในปี พ.ศ. 2546
หมวดหมู่:ภาพยนตร์กลุ่มผู้มีความหลากหลายทางเพศที่ออกฉายในปี พ.ศ. 2546
หมวดหมู่:ภาพยนตร์ที่กำกับโดย อภิชาติพงศ์ วีระเศรษฐกุล
หมวดหมู่:ภาพยนตร์กลุ่มผู้มีความหลากหลายทางเพศของไทย
หมวดหมู่:ภาพยนตร์แอลจีบีทีไทย
หมวดหมู่:ภาพยนตร์นอกกระแสไทย
ลีเจียนออฟออเนอร์

**ลีเจียนออฟออเนอร์** () หรือ **เครื่องอิสริยาภรณ์เกียรติยศแห่งฟิลิปปินส์** เป็นเครื่องอิสริยาภรณ์ของประเทศฟิลิปปินส์ มีศักดิ์เสมอกับเครื่องอิสริยาภรณ์ลากันดูลาและเครื่องอิสริยาภรณ์ซิกาตูนา สร้างขึ้นในสมัยของประธานาธิบดีมานูเอล โรฮัส และออกคำสั่งโดยกองทัพบกฟิลิปปินส์เมื่อวันที่ 3 กรกฎาคม พ.ศ. 2490 โดยดวงตราและดาราได้แบบอย่างมาจากลีเจียนออฟเมอริตของสหรัฐ และมีทั้งสิ้นสี่ชั้นเช่นเดียวกันกับลีเจียนออฟเมอริต ก่อนจะมีการเพิ่มลำดับชั้นเป็น 6 ชั้นในปี พ.ศ. 2546 มอบให้แก่ทหารและพลเรือนทั้งชาวฟิลิปปินส์และชาวต่างชาติที่กระทำคุณประโยชน์ที่เกี่ยวข้องกับกองทัพฟิลิปปินส์และเป็นไปเพื่อรักษาเกียรติภูมิของประเทศฟิลิปปินส์ โดยจะมอบให้กับบุคคลอันสมควรจะได้รับในวันชาติฟิลิปปินส์ (12 มิถุนายน) ของทุกปี

## ลำดับชั้น
### แพรแถบย่อ พ.ศ. 2490 - 2546




### แพรแถบย่อ ตั้งแต่ พ.ศ. 2546




## สมาชิกแห่งอิสริยาภรณ์ที่มีชื่อเสียง
### ชาวฟิลิปปินส์
# เฟอร์ดินานด์ มาร์กอส - อดีตประธานาธิบดีคนที่ 10, อดีตนายกรัฐมนตรีคนที่ 3
# ฟิเดล รามอส - อดีตประธานาธิบดีคนที่ 12
# อีเมลดา มาร์กอส - ภรรยาเฟอร์ดินานด์
# เบนิกโน อากีโน จูเนียร์ - อดีตผู้นำฝ่ายค้าน
# แมนนี ปาเกียว - นักมวย, นักการเมือง

### ชาวไทย
# พระบาทสมเด็จพระมหาภูมิพลอดุลยเดชมหาราช บรมนาถบพิตร (ทรงได้รับการทูลเกล้าฯ ถวายเมื่อปี พ.ศ. 2511)
# จอมพล ถนอม กิตติขจร
# พลเอก ชวลิต ยงใจยุทธ
# พลเอก จิร วิชิตสงคราม
# พลเอก กฤษณ์ สีวะรา
# พลอากาศเอก ทวี จุลละทรัพย์
# พลเอก มงคล อัมพรพิสิฏฐ์
# เกษม ศรีพยัคฆ์
# พลเอก เปรม ติณสูลานนท์

### ชาวต่างประเทศอื่น ๆ

# : สมเด็จพระราชาธิบดีสุลต่านฮัสซานัล โบลเกียห์
# : เจียง ไคเช็ก
# : ซูการ์โน
# : สมเด็จพระจักรพรรดิอากิฮิโตะ
# : สมเด็จพระราชาธิบดีฆวน การ์โลสที่ 1 แห่งสเปน
# : ฟรันซิสโก ฟรังโก
# : ดไวต์ ดี. ไอเซนฮาวร์
# : ดักลาส แมกอาเธอร์
# : ฮิลลารี คลินตัน

## อ้างอิง

## แหล่งข้อมูลอื่น
* The AFP Adjutant General, *AFP Awards and Decorations Handbook*, 1995, 1997, 2014 OTAG.
* 

หมวดหมู่:เครื่องอิสริยาภรณ์ฟิลิปปินส์
อเทลิเยร์ ไรซ่า: ราชินีแห่งรัตติกาลและที่ซ่อนลับ

***อเทลิเยร์ ไรซ่า: ราชินีแห่งรัตติกาลและที่ซ่อนลับ*** () หรือ ***อเทลิเยร์ ไรซ่า: เอเวอร์ดาร์กเนสแอนด์เดอะซีเครตไฮด์เอาต์*** () เป็นวิดีโอเกมเล่นตามบทบาทพัฒนาโดยบริษัท กัสต์ จำกัด และจำหน่ายครั้งแรกในประเทศญี่ปุ่นสำหรับเพลย์สเตชัน 4, นินเท็นโด สวิตช์ และไมโครซอฟท์ วินโดวส์ในเดือนกันยายน พ.ศ. 2562 จำหน่ายในอเมริกาเหนือในเดือนตุลาคม พ.ศ. 2562 และพื้นที่อื่น ๆ ของโลกในเดือนพฤศจิกายน พ.ศ. 2562 ในเครื่องเล่นเดียวกัน เป็นเกมภาคหลักลำดับที่ 21 ในซีรีส์*[[อเทลิเยร์]]*

เกมภาคต่อชื่อว่า *[[อเทลิเยร์ ไรซ่า: ลอสต์เลเจนต์แอนด์เดอะซีเคร็ตแฟร์รี]]* (*Atelier Ryza 2: Lost Legends & the Secret Fairy*)  จำหน่ายในวันที่ 3 ธันวาคม พ.ศ. 2563 ในประเทศญี่ปุ่น และมกราคม พ.ศ. 2564 ในอเมริกาเหนือและยุโรป สำหรับเพลย์สเตชัน 4, เพลย์สเตชัน 5 และนินเท็นโด สวิตช์ โดยรูปแบบทางไมโครซอฟท์ วินโดวส์จำหน่ายในเดือนเดียวกันในทุกภูมิภาค ภาคต่อลำดับที่ 2 ชื่อว่า *[[อเทลิเยร์ ไรซ่า: อัลเคมิสต์ออฟดิเอนด์แอนด์เดอะซีเคร็ตคีย์]]* (*Atelier Ryza 3: Alchemist of the End & the Secret Key*) จำหน่ายสำหรับไมโครซอฟท์ วินโดวส์, นินเท็นโด สวิตช์, เพลย์สเตชัน 4, และเพลย์สเตชัน 5 ในเดือนมีนาคม พ.ศ. 2566

ซีรีส์อนิเมะโทรทัศน์ดัดแปลงที่สร้างจากเกมผลิตโดยสตูดิโอไลเดนฟิมส์ ออกอากาศตั้งแต่เดือนกรกฎาคมถึงกันยายน พ.ศ. 2566

## การจำหน่าย
เกมจำหน่ายในประเทศญี่ปุ่นเมื่อวันที่ 26 กันยายน พ.ศ. 2562 ในอเมริกาเหนือในวันที่ 29 ตุลาคม พ.ศ. 2562 และพื้นที่อื่น ๆ ในวันที่ 1 พฤศจิกายน พ.ศ. 2562

## สื่ออื่น ๆ

มังงะดัดแปลงของเกมวาดภาพโดยริอิจู ตีพิมพ์ในนิตยสาร*[[ชูกัง ฟามิตสึ]]*ของคาโดกาวะเกมลิงเกจเมื่อวันที่ 17 กันยายน พ.ศ. 2563

ซีรีส์อนิเมะโทรทัศน์ดัดแปลงของเกมมีการประกาศสร้างในวันที่ 19 มีนาคม พ.ศ. 2566  ผลิตแอนิเมชันโดยสตูดิโอไลเดนฟิมส์ กำกับโดยเอมะ ยูซูฮิระ   โดยยาชิจิโระ ทากาฮาชิและคาซูกิ ยานางาวะกลับมารับหน้าที่เช่นเดียวกับเกมต้นฉบับในฐานะผู้เขียนบทและผู้แต่งดนตรีประกอบ มีกำหนดออกอากาศในวันที่ 2 กรกฎาคม พ.ศ. 2566 ทางช่องโตเกียวเอ็มเอ็กซ์และเครือข่ายอื่น ๆ เพลงเปิดชื่อเพลงว่า  ร้องโดยวงซังงัตสึ โนะ ฟานตาเซีย ส่วนเพลงปิดชื่อเพลงว่า่  ร้องโดย Awkmiu อนิพลัส เอเซียได้ลิขสิทธิ์เผยแพร่ในเอเชียตะวันออกเฉียงใต้ ครันชีโรลได้ลิขสิทธิ์เผยแพร่นอกทวีปเอเชีย

### รายชื่อตอน

## หมายเหตุ

## อ้างอิง

## แหล่งข้อมูลอื่น
* 
* 
*  
* อนิเมะ ''อเทลิเยร์ ไรซ่า: ราชินีแห่งรัตติกาลและที่ซ่อนลับ'' ที่เอไอเอสเพลย์
* อนิเมะ ''อเทลิเยร์ ไรซ่า: ราชินีแห่งรัตติกาลและที่ซ่อนลับ'' ที่ปีลีปีลี

หมวดหมู่:วิดีโอเกมที่ออกวางจำหน่ายในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2563
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
หมวดหมู่:ไลเดนฟิมส์
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับเพลย์สเตชัน 4
หมวดหมู่:เกมสำหรับวินโดวส์
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีตัวละครเอกหญิง
หมวดหมู่:เมเดียลิงก์
หมวดหมู่:รายการโทรทัศน์ของโตเกียวเอ็มเอ็กซ์
แยกนางเลิ้ง

**แยกนางเลิ้ง** หรือ **แยกสนามม้า** เป็นสามแยกในพื้นที่แขวงสวนจิตรลดาและแขวงสี่แยกมหานาค เขตดุสิต กรุงเทพมหานคร เป็นจุดตัดระหว่างถนนพิษณุโลกกับถนนนครสวรรค์ โดยชื่อ **แยกนางเลิ้ง** มาจากย่านการค้าและตลาดในละแวกใกล้เคียง ซึ่งในอดีตมีตึกแถวสองชั้นตั้งอยู่ตั้งแต่หัวมุมของแยกไปจนถึงตลาด ส่วนชื่อ **แยกสนามม้า** มาจากที่ตั้งของแยกซึ่งในอดีตอยู่หน้าประตูทางเข้าหลักของสนามม้านางเลิ้งเดิม ปัจจุบันแยกนางเลิ้งตั้งอยู่หน้าทางเข้าฝั่งทิศใต้ของอุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร

## สถานที่สำคัญบริเวณทางแยก
* ตลาดนางเลิ้ง
* อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
* โรงเรียนราชวินิต มัธยม
* มหาวิทยาลัยเทคโนโลยีราชมงคลพระนคร ศูนย์พณิชยการพระนคร
* วังไชยา (กรมการปกครอง)

## ดูเพิ่ม
* ตลาดนางเลิ้ง
* สนามม้านางเลิ้ง

## อ้างอิง

## แหล่งข้อมูลอื่น
* 

หมวดหมู่:สี่แยกในกรุงเทพมหานคร
หมวดหมู่:ทางแยกในเขตดุสิต